诗辞查询
欲识东陵味, 青门五色瓜。 龙蹄远珠履, 女臂动金花。 六子方呈瑞, 三仙实可嘉。 终朝奉絺绤, 谒帝伫非赊。
洞房深, 画屏灯照, 山色凝翠沈沈。 听夜雨, 冷滴芭蕉, 惊断红窗好梦。 龙烟细飘绣衾, 辞恩久归长信。 凤帐萧疏, 椒殿闲扃¤辇路苔侵, 绣帘垂, 迟迟漏传丹禁。 蕣华偷悴, 翠鬟羞整。 愁坐望处, 金舆渐远, 何时彩仗重临。 正消魂, 梧桐又移翠阴。
如花貌。 当来便约, 永结同心偕老。 为妙年、俊格聪明, 凌厉多方怜爱, 何期养成心性近, 元来都不相表。 渐作分飞计料。 稍觉因情难供, 恁殛恼。 争克罢同欢笑。 已是断弦尤续, 覆水难收, 常向人前诵谈, 空遣时传音耗。 漫悔懊。 此事何时坏了。
扫芳林。 几番风雨, 匆匆老尽春禽。 渐薄润侵衣不断, 嫩凉随扇初生。 晚窗自吟。 沈沈。 幽径芳寻。 晻霭苔香帘净, 萧疏竹影庭深。 谩淡却蛾眉, 晨妆慵扫, 宝钗虫散, 绣屏鸾破, 当时暗水和云泛酒, 空山留月听琴。 料如今。 门前数重翠阴。
晚秋时。 碧天澄爽, 云何宋玉兴悲。 对美景良辰乐事, 采萸簪菊登临, 共上翠微。 堪嗟乌兔如飞。 秉烛欢游须屡, 传杯到手休辞。 念戏马台存, 隽游安在, 且开怀抱, 听歌金缕, 从教下客疏狂落帽, 也胜龌龊东篱。 太白诗:“龌龊东篱下, 渊明不足群。 ”